stanford-oval/wikipedia huggingface dataset:
Talaskangas Rap

| ”Talaskangas Rap” Artistit Avohakkuita Vastaan |
| --- | --- | --- |

Singlen tiedot
 Äänitetty : joulukuu 1989, Soundtrack Studios, Helsinki
 Julkaistu: 29. tammikuuta 1990
 Formaatti: 12"
 Tuottaja(t): Atte Blom, Mikko Saarela, Pekka Hakala
 Tyylilaji: hip hop
 Kesto: 05.54
 Levy-yhtiö: Megamania
Talaskangas Rap on vuonna 1990 julkaistu maxisingle, jonka esittää Artistit Avohakkuita Vastaan. Levyn tuotto käytettiin Talaskankaan metsien suojelun hyväksi. Ajatus kappaleen tekemisestä tuli Taideteollisen korkeakoulun opiskelijoilta, jotka pyysivät mukaan joukon tunnettuja suomalaisia rockmuusikoita. Talaskangas Rapin musiikin teki Jay Havanna ja sen sanoitti Mikko Saarela. Levyn kannen on tehnyt Tuula Luukas.
Helmi-maaliskuussa 1990 singel nousi Suomen Top 40 -listalle kahdeksan viikon ajaksi. Korkeimmillaan se oli listan toisena viikolla 9. Singlen B-puolen lyhennetty versio löytyy myös levy-yhtiö Megamanian samana vuonna julkaisemalta kokoelma-albumilta 1990. Kappale on myös mukana Mikko Saarelan sanoituksia sisältävällä kokoelma-albumilla Osaa mieskin sanoittaa (2008).[lähde? ]
Sen tarkoituksena oli tukea Talaskangas-liikettä, joka vastusti alueella tehtyjä avohakkuita. Talaskankaan hakkuun käynnistyivät vuonna 1988 ja levyn ilmestyessä metsäkiista oli jo osittain kääntynyt luonnonsuojelijoiden voitoksi, sillä alue oli määrätty toimenpidekieltoon kesällä 1989. Oikeudenkäynti Talaskangas-aktivisteja vastaan alkoi levyn äänittämisen aikoihin joulukuussa 1989.
Kappaletta pidetään ensimmäisenä suomenkielisenä possebiisinä. Levytystä ei myöhemmin ole pidetty kovinkaan onnistuneena ja sen teknistä toteutusta on kutsuttu kehnoksi.. Esimerkiksi Rumba-lehden Jarkko Fräntilä kutsui Talaskangas Rapia vuonna 2019 "kokeelliseksi" ja "avantgardeksi". Vuonna 2020 Yleisradion toimittaja Mårten Svartström piti kappaletta ärsyttävänä, hölmönä sekä aikansa eläneenä ja kutsui sen tuotantoa huonoksi.
Esiintyjät

General Njassa
J. Karjalainen
Ismo Alanko
Liisa Akimof
Elisa Korjus
Eno Pääkkönen
Setä Pääkkönen
Holle Holopainen
Pelle Miljoona
Tuomari Nurmio
Martti Syrjä
Mikko Syrjä
Pekka Myllykoski
Hector
Kappaleet

Talaskangas Rap – 5.54 (säv. Jay Havanna, san. Mikko Saarela)
Talaskangas Rap (lyhennetty soitinversio) – 4.47 (säv. Jay Havanna, san. Mikko Saarela)
TASO 131

Pelinaikainen kuvakaappaus
TASO 131 on suomalainen Vili Lehdonvirran vuonna 1998 julkaisema DOS-tietokonepeli PC-koneille. Peliä jaetaan nykyään freewarena. Peli on sivusta kuvattu moninpeli enintään neljälle pelaajalle ja ainoa tavoite on tuhota vastustajien tukikohdat. Peliä pelataan jaetulla ruudulla ja yhdellä näppäimistöllä. Pelaajat käyttävät toisiaan vastaan aseina helikoptereita, ohjuksia, maa- sekä laskuvarjojoukkoja.
Pelaaja voi ohjata pelissä helikopteria tai ohjusta – muut joukot toimivat tekoälyn ohjaamina. Maajoukkoja voi ostaa vain pelin alussa, kun oma helikopteri tuhoutuu tai laskeutuu helikopterilla takaisin omaan tukikohtaan. Peliä voi pelata myös tekoälyä vastaan. Classic-pelimuodossa pelaajilla on valmiiksi rakennetut tukikohdat. Campaign-pelimuodossa pelaajilla on alkuresurssit, joilla rakentaa tukikohdan rakennukset sekä hankkia joukkoja.
Pelille on elokuussa 2012 julkaistu uudet kotisivut ja Mac-versio.
Aiheesta muualla

TASO 131:n kotisivut
TASO 131:n tietosivu Suomipelit.fi:ssä (arkistoitu sivu)
Sushant Singh Rajput

| Sushant Singh Rajput |
| --- | --- |
 Sushant Singh Rajput vuonna 2016.
Henkilötiedot
Syntynyt: 21. tammikuuta 1986 Patna, Bihar, Intia
Kuollut: 14. kesäkuuta 2020 (34 vuotta) Mumbai, Maharashtra, Intia
Ammatti:  näyttelijä
Näyttelijä
Aktiivisena:  2008–2020
 Nimikirjoitus
Aiheesta muualla
IMDb 
Sushant Singh Rajput (21. tammikuuta 1986 Patna, Bihar – 14. kesäkuuta 2020 Mumbai, Maharashtra) oli intialainen näyttelijä, joka tunnettiin parhaiten työstään hindinkielisessä elokuvateollisuudessa.
Jätettyään insinöörin opintonsa kesken Rajput muutti Mumbaihin ja liittyi teatteriryhmään. Hän alkoi näytellä hindinkielisissä televisiosarjoissa, ensin romanttisessa draamassa Kis Desh Mein Hai Meraa Dil (2008) ja seuraavaksi pääroolia saippuaoopperassa Pavitra Rishta (2009–2011). Bollywood-debyyttinsä hän teki elokuvassa Kai Po Che! (2013), joka oli sekä yleisö- että arvostelumenestys. Seuraavaksi hän näytteli miespääosaa menestyneessä romanttisessa komediassa Shuddh Desi Romance (2013) ja nimiroolia etsivänä toimintaelokuvassa Detective Byomkesh Bakshy! (2015).
Hänen muita elokuviaan olivat jälleensyntymädraama Raabta (2017), romanttinen draama Kedarnath (2018), historiallinen draama Sonchiriya (2019) ja toimintatrilleri Drive (2019). Hänen tuottoisimmat elokuvansa olivat satiiri PK (2014), jossa hän näytteli sivuroolia, urheiludraama M.S. Dhoni: The Untold Story (2016), jossa hän näytteli kriketinpelaaja Mahendra Singh Dhonia, ja draamakomedia Chhichhore (2019). Roolistaan Dhonina hän sai ensimmäisen parhaan miespääosan Filmfare Awards -ehdokkuutensa ja voitti palkinnon Indian Film Festival of Melbournelta.
Rajput hirttäytyi kodissaan Mumbaissa 34-vuotiaana. Hänen viimeinen elokuvansa Dil Bechara (2020) julkaistiin postuumisti suoratoistopalvelussa.
Filmografia

| Vuosi | Elokuva | Rooli | Muuta |
| --- | --- | --- | --- |
| 2013 | Kai Po Che! | Ishaan Bhatt |  |
| 2013 | Shuddh Desi Romance | Raghu Ram |  |
| 2014 | PK | Sarfaraz Yousuf |  |
| 2015 | Detective Byomkesh Bakshy! | Byomkesh Bakshy |  |
| 2016 | M.S. Dhoni: The Untold Story | Mahendra Singh Dhoni |  |
| 2017 | Raabta | Jilaan/Shiv Kakkar |  |
| 2018 | Welcome to New York | Itsenään | Cameoesiintyminen |
| 2018 | Kedarnath | Mansoor Khan |  |
| 2019 | Sonchiriya | Lakhan ”Lakhna” Singh |  |
| 2019 | Chhichhore | Aniruddh ”Anni” Pathak |  |
| 2019 | Drive | Samar Sharma |  |
| 2020 | Dil Bechara | Immanuel ”Manny” Rajkumar Junior |  |
Televisio

| Vuosi | Ohjelma | Rooli | Muuta |
| --- | --- | --- | --- |
| 2008–2009 | Kis Desh Mein Hai Meraa Dil | Preet Juneja |  |
| 2009–2011 | Pavitra Rishta | Manav Deshmukh |  |
| 2010 | Zara Nachke Dikha | Kilpailija | Tiimi ”Mast Kalandar Boys” |
| 2010–2011 | Jhalak Dikhhla Jaa 4 | Kilpailija | Tuli toiseksi |
Palkinnot ja ehdokkuudet

| Vuosi | Palkinto | Kategoria | Elokuva/ohjelma | Tulos |
| --- | --- | --- | --- | --- |
| 2009 | Indian Telly Awards | Suosituin miesnäyttelijä | Pavitra Rishta | Ehdokkuus |
| 2010 | Indian Television Academy Awards | Suosituin miesnäyttelijä | Pavitra Rishta | Voitto |
| 2010 | BIG Star Entertainment Awards | Paras televisionäyttelijä (mies) | Pavitra Rishta | Voitto |
| 2010 | Gold Awards | Paras miespääosa | Pavitra Rishta | Voitto |
| 2011 | Gold Awards | Paras miespääosa | Pavitra Rishta | Voitto |
| 2011 | FICCI Frames Excellence Honours | Paras televisionäyttelijä (mies) | Pavitra Rishta | Voitto |
| 2014 | Producers Guild Film Awards | Paras miestulokas | Kai Po Che! | Voitto |
| 2014 | Producers Guild Film Awards | Paras miespääosa | Kai Po Che! | Ehdokkuus |
| 2014 | Screen Awards | Paras miestulokas | Kai Po Che! | Voitto |
| 2014 | Zee Cine Awards | Paras miestulokas | Kai Po Che! | Ehdokkuus |
| 2014 | International Indian Film Academy Awards | Paras miespääosa | Kai Po Che! | Ehdokkuus |
| 2014 | Filmfare Awards | Paras miestulokas | Kai Po Che! | Ehdokkuus |
| 2016 | Screen Awards | Paras miesnäyttelijä (kriitikkopalkinto) | M.S. Dhoni: The Untold Story | Voitto |
| 2017 | Filmfare Awards | Paras miespääosa | M.S. Dhoni: The Untold Story | Ehdokkuus |
| 2017 | Zee Cine Awards | Paras miespääosa | M.S. Dhoni: The Untold Story | Ehdokkuus |
| 2017 | Stardust Awards | Paras miespääosa | M.S. Dhoni: The Untold Story | Ehdokkuus |
| 2017 | International Indian Film Academy Awards | Paras miespääosa | M.S. Dhoni: The Untold Story | Ehdokkuus |
| 2017 | Indian Film Festival of Melbourne | Paras miespääosa | M.S. Dhoni: The Untold Story | Voitto |
Aiheesta muualla

Kuvia tai muita tiedostoja aiheesta Sushant Singh Rajput Wikimedia Commonsissa
Sushant Singh Rajput Internet Movie Databasessa. (englanniksi)
Rajput Filmfare Awards -gaalassa.
Symptom of the Universe: The Original Black Sabbath 1970–1978

| Symptom Of The Universe: The Original Black Sabbath 1970–1978 Black Sabbath |
| --- | --- | --- |

Kokoelmalevyn tiedot
 Äänitetty : 1970–1978
 Julkaistu: 22. lokakuuta 2002
 Tuottaja(t): Sharon Osbourne Black Sabbath David McLees
 Tyylilaji: heavy metal
 Kesto: 152.05
 Levy-yhtiö: Rhino Records, Warner Bros
Black Sabbathin muut julkaisut
| Past Lives 2002 | Symptom Of The Universe: The Original Black Sabbath 1970–1978 2002 | Black Box: The Complete Original Black Sabbath 1970–1978 2004 |
Symptom of the Universe: The Original Black Sabbath 1970–1978 on Black Sabbathin kokoelmalevy vuosilta 1970–1978. Kappaleet ovat remasteroitu alkuperäisiltä Warner Bros.-yhtiön master-nauhoilta. Kokoelma julkaistiin vain Pohjois-Amerikassa. Kokoelma lasketaan viralliseksi julkaisuksi, sillä yhtyeen jäsenet ovat olleet sen työstämisessä mukana. Myöhemmin julkaistut Black Box: The Complete Original Black Sabbath 1970-1978- ja Greatest Hits 1970-1978-kokoelmat ovat myös samoista remasterointi-sarjasta tehtyjä.
Kokoelma sisältää kappaleita tasaisesti yhtyeen kahdeksalta 1970-luvulla julkaistulta studio-albumilta. Kappale "Evil Woman" on albumilla ensimmäistä kertaa virallisesti julkaistuna Pohjois-Amerikassa, sillä se julkaistiin alun perin vain Euroopassa. Kokoelman äänenlaatua on kehuttu huomattavasti paremmaksi edellisiin remasterointeihin verrattuna.
Kappaleet > CD 1:

Black Sabbath
N.I.B.
The Wizard
Warning
Evil Woman
Paranoid
Iron Man
War Pigs
Fairies Wear Boots
Sweet Leaf
Children of the Grave
Into the Void
Lord of this World
Kappaleet > CD 2:

After Forever
Snowblind
Laguna Sunrise
Changes
Tomorrow's Dream
Supernaut
Sabbath Bloody Sabbath
Fluff
Sabbra Cadabra
Am I Going Insane (Radio)
Symptom of the Universe
Hole in the Sky
Rock 'N' Roll Doctor
Dirty Women
Never Say Die
A Hard Road
Julkaisuhistoria

lokakuu 2002: Rhino / Warner, R2-73772, 2 CD, US
Tampereen aikuislukio

Tampereen aikuislukio toimii Sammon keskuslukion tiloissa
Tampereen aikuislukio on Tampereella Kalevan kaupunginosassa sijaitseva toisen asteen oppilaitos. Koulussa voi suorittaa lukion, kirjoittaa ylioppilaaksi sekä suorittaa yksittäisiä lukiokursseja.
Aikuislukio on toiminut Sammon keskuslukion tiloissa rakennuksen valmistumisesta lähtien. Oppilaitoksen rehtorina toimii lukuvuonna 2012–2013 Vesa Rantanen ja apulaisrehtorina Eija Haverinen.
Aiheesta muualla

Tampereen aikuislukion internetsivut (Arkistoitu – Internet Archive)
Tampereen Voimailuseura

| Tampereen Voimailuseura ry |
| --- | --- |
Perustettu:  1931
Kotiareena:  Nääshalli
Paikkakunta:  Tampere
Lajit:  nyrkkeily
Puheenjohtaja:  Henry Forss
Tampereen Voimailuseura ry eli TVS on vuonna 1931 perustettu nyrkkeilyn erikoisseura. Se on jäsenmäärältään ja toiminnoiltaan Suomen suurin nyrkkeilyseura. Seuran nykyinen puheenjohtaja on Henry Forss ja huhtikuussa 2023 seura kutsui kunniapuheenjohtajaksi Aarno Laukkasen, joka toimi seuran puheenjohtajana vuosina 1994-2023 (huhtikuu). Laukkasen edeltäjä Tauno Salminen (k. 2017) johti seuraa vuodet 1968–1993. Salmisen aikana vuonna 1977 järjestettiin ensimmäinen kansainvälinen Tammer Turnaus, joka nykyään on Suomen tunnetuin ja pisimpään järjestetty kansainvälinen nyrkkeilyturnaus.
TVS on Suomen menestynein nyrkkeilyseura SM-mitalien ja arvokilpailumitalien määrällä mitattuna. Seuran historian ensimmäisen arvokilpailumitalin hankki Juha Ruokola, joka iski EM-pronssia TVS:n isännöimissä vuoden 2000 kotikisoissa Tampereella. TVS:n nykyinen edustusvalmentaja ja kaikkien aikojen ensimmäinen naisten Suomen mestari Maarit Teuronen voitti urallaan kaksi EM-pronssia vuosina 2005 ja 2006. Seuran ensimmäiseksi MM-mitalistiksi iski Mira Potkonen, joka mitalisijoituksellaan varmisti paikan myös saman vuoden olympialaisiin. Potkonen iski olympiapronssia vuosina 2016 Rio de Janeirossa ja 2021(2020) Tokiossa. Ensimmäisen ja viimeisen arvokilpailumitalin väliin mahtui Potkosella myös kaksi Euroopan mestaruutta, toinen MM-pronssi, EM-hopea ja historian ensimmäisenä suomalaisurheilijana saavutettu European Games voitto. Euroopan mestaruuden TVS:n riveissä iski myös Elina Gustafsson vuonna 2018, ja vuonna 2022 EM-pronssille nyrkkeili Emma Jokiaho. Kotimaista ja kansainvälistä menestystä ovat iskeneet myös seuran entinen päävalmentaja Askar Sarsenbayev ja hänen suojattinsa Muhammad Abdilrasoon, 2000-luvulla Jarno Rosberg ja Jyri Naskali. Muita seuran aikuisten sarjoissa menestyneitä urheilijoita vuosikymmenten saatossa ovat olleet esimerkiksi Jouko Lindberg, Pekka Ruokola ja Lasse Friman.
Kilpaurheilun lisäksi TVS tarjoaa hyvät harrastusmahdollisuudet kuntonyrkkeilystä ja lasten ja nuorten juniorinyrkkeilystä kiinnostuneille. Toimintaa järjestetään Tampereen kaupungin saleilla Nääshallissa, Kaukajärvellä ja Hervannassa. Junioreiden nyrkkeilykouluja TVS alkoi järjestää ensimmäisenä Suomessa 1970-luvun alussa. Seura on järjestänyt neljät arvokilpailut Tampereella: MM-nyrkkeilyt 1993, EM-nyrkkeilyt 1981 ja 2000, nuorten EM-nyrkkeilyt 1984. Lisäksi TVS vastasi vuosien 2019 ja 2015 Pohjoismaiden mestaruuskilpailuista. Myös kymmenet naisten (1995-2003 ja 2014) ja neljät miesten SM-kilpailut (1975, 2003, 2006 ja 2010) on käyty Tampereella TVS:n järjestäminä.
Aiheesta muualla

Virallinen sivusto
Tuhkaräätäli

| Tuhkaräätäli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Räätälit Orthotomus
Laji::  sepium
Kaksiosainen nimi
 Orthotomus sepium  (Horsfield, 1821) 
Katso myös
   Tuhkaräätäli Wikispeciesissä   Tuhkaräätäli Commonsissa 
Infobox OKNimi-testi OKIUCN-testi OK: 
Tuhkaräätäli (Orthotomus sepium) on Indonesian kotoperäinen varpuslintu. Sen nimialalaji sepium elää Jaavalla, Balilla ja Lombokissa, sekä alalaji sundaicus Panaitanin saarella Jaavan länsipuolella. Thomas Horsfield kuvaili lajin holotyypin Jaavalta 1821.
Talasjärvi (Ylöjärvi)

| Talasjärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°08′03″N, 23°25′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Talasoja 
Järvinumero:  35.577.1.007
Mittaustietoja
Pinnankorkeus:  171,5 m 
Rantaviiva:  5,36 km 
Pinta-ala:  0,43395 km² 
Tilavuus:  0,000926 km³ 
Suurin syvyys:  6,4 m 
Valuma-alue:  4 km² 
 fiTalasjärvi 
Talasjärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Talasjärvi on osa Iso-Tervajärven valuma-aluetta.
Maantietoa

Järven pituus on 1,9 kilometriä, leveys 350 metriä ja sen pinta-ala on 43 hehtaaria.  Järven ympäristö on pelkästään havumetsää. Järvessä on neljä saarta, joista suurin sijaitsee keskellä järveä. Järveen laskee noin 10 suo-ojaa. Järvestä laskeva Talasoja yhtyy Tervajokeen, joka puolestaan laskee Ruuppalampeen. Veden keskimääräinen viipymä järvessä on 298 vuorokautta. Rantaviivan pituus on 5,4 kilometriä. Järven rannoilla ei ole asutusta.
Vedenlaatu

Järven tutkimustulokset ovat vanhoja ja ne antavat nykytilasta vain viitteellisiä arvioita. Vedessä on runsaasti humusta ja sen happamuustaso on alhainen. Talasjärvi on tyypillinen suojärvi, jota kuormittavat ympäristön ojitetut suot ja metsänhoito. Järven pohjoispuolella sijaitseva Vapo Oy:n Talasnevan turvetuotantoalue laskee kuivatusvedet sen pohjoispään ohi Talasojaan, eivätkä ne siten kuormita Talasjärveä. Veden fosforipitoisuudet ovat luonnontasoon nähden kaksinkertaiset, mikä on aiheuttanut järvessä rehevöitymistä. Kesällä saattaa esiintyä limalevää. Talvien vedenlaadun mittauksissa järven happitalous on kohtalaisessa tilassa. Talvella järven pohjassa ei ole havaittu happikatoa, joskin pintavesien happipitoisuus laskee ajoittain. Kesällä vesi saattaa lämpötilakerrostua, vaikka järvi onkin matala. Vaikka vesi onkin hapanta, on järvi ollut hyvä pilkkijärvi. Järvi on virkistysarvoltaan kohtalainen.
Tampereen Ylioppilasteatteri

Tampereen Ylioppilasteatteri ry on Tampereella vuodesta 1960 toiminut harrastajateatteri. Teatteri tuottaa vuosittain neljästä kuuteen isompaa ensi-iltaa. Se järjestää myös tapahtumia, pienoisesityksiä ja vierailutoimintaa. 
Teatteri ei ole nimestään huolimatta hallinnollisessa yhteydessä yliopistoon tai ylioppilaskuntaan. Teatteri syntyi Tampereelle kuitenkin yliopiston draamastudion (nyk. teatterin ja draaman tutkimus) kupeeseen. Kun Yhteiskunnallinen korkeakoulu muutti Tampereelle, myös opiskelijateatterille tuli tarve.
Draamastudion pitkäaikainen johtaja Kari Salosaari oli Tampereen Ylioppilasteatterin perustajia. Hän sovelsi Helsingissä jo useita vuosia toimineen Ylioppilasteatterin sääntöjä uuden yhdistyksen säännöiksi.
1960-luvun alussa perustettiin ylioppilasteattereita myös muualle. Tällä hetkellä ylioppilasteattereita on kaikissa yliopistokaupungeissa.
Ylioppilasteattereita kutsutaan ytimekkäämmin kirjainyhdistelmällä YT.
Ylioppilasteatterit harjoittavat yhteistoiminta oman liiton, Ylioppilasteatteriliitto SYTY:n, kautta. Liiton tärkein tarkoitus on järjestää vuosittaiset Ylioppilasteatterifestivaalit. Järjestelyvuoro kiertää jäsenteattereiden kesken. Lisäksi liitto järjestää tapaamisia ja koulutusta.
Tampereen Ylioppilasteatteri on toiminut vuodesta 1998 lähtien entisessä elokuvateatteri Ilveksessä osoitteessa Itsenäisyydenkatu 12-14. Aiemmin TaYT on toiminut muun muassa toimintakeskus Vuoltsun talossa.
Tampereen Ylioppilasteatteri järjestää vuosittain syyskauden alussa pääsykokeet, joilla valitaan uusia jäseniä. Pääsykokeissa arvioidaan hakijan yhteistyö- ja ilmaisukykyä. Hakijoilta ei edellytetä ylioppilastutkintoa, ainoa vaatimus on 18 vuoden ikä. Vuosittain teatteri ottaa noin kaksikymmentä uutta jäsentä, joista noin puolet näyttelijäjäseniä. Teatterin monialaisiin tehtäviin pääsee käsiksi myös yksittäisten produktioiden kautta.
Aiheesta muualla

Kotisivut
Suomen vietnamilaisten buddhalaisten yhdyskunta

| Suomen vietnamilaisten buddhalaisten yhdyskunta |
| --- | --- |
Suuntautuminen:  buddhalaisuus
Teologia:  mahajana
Hallinto:  uskonnollinen yhdyskunta
Toiminta-alue:  Turku
Perustettu:  1998
Jäseniä:  689 (2022)
Infobox OKVirheellinen NIMI-arvo: 
Suomen vietnamilaisten buddhalaisten yhdyskunta on Suomessa 29. syyskuuta 1998 rekisteröity uskonnollinen yhdyskunta, jonka kotipaikka on Turku.
Yhdyskunta on Suomen suurin buddhalainen yhdyskunta. Siihen kuului 691 jäsentä vuonna 2018. Yhdyskunnan opillinen perusta on mahajana-buddhalaisuus.
Yhdyskunnan temppeli on Turussa sijaitseva Lootuksen sydämen temppeli.
Aiheesta muualla

Yhdyskunnan kotisivu
Suomen vietnamilaiset

| Suomen vietnamilaiset |
| --- | --- |
Väkiluku:  12 310¹ (2021)
Kielet:  vietnam, suomi
Uskonnot:  mahajana, kristinusko
 Huomautukset                          ¹ Laskettu äidinkielen mukaan. 
Suomen vietnamilaiset ovat Suomessa asuvia vietnamilaisia. Suomen vietnamilaisia oli 12 310 vuonna 2021. Ensimmäiset vietnamilaiset saapuivat Suomeen vuonna 1979, jolloin Suomi vastaanotti 100 venepakolaista Malesiasta. Vuonna 1989 vietnamilaispakolaisten määrä Suomessa oli noin 800 henkeä.
Uskonnot

Suurin osa Suomen vietnamilaisista on mahajanabuddhalaisia. 23 % Suomen vietnamilaisista on uskonnottomia ja 9 % kristittyjä, useimmat näistä katolisia. Turussa toimii Suomen vietnamilaisten buddhalaisten yhdyskunta, joka on perustanut Moision kaupunginosaan Liên Tâm -luostarin. Pienempi Suomen Vietnamilaisten Buddhalaisuus Yhdyskunta toimii Vantaalla ja omistaa temppelin Länsisalmella. Keravan Saviolla vietnamilaisilla on Chùa Đai Tho -nimellä tunnettu temppeli.
Tuhkapäävireo

| Tuhkapäävireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vihervireot Hylophilus
Laji::  pectoralis
Kaksiosainen nimi
 Hylophilus pectoralis  Sclater, 1866 
Katso myös
   Tuhkapäävireo Wikispeciesissä   Tuhkapäävireo Commonsissa 
Infobox OKNimi-testi OKIUCN-testi OK: 
Tuhkapäävireo (Hylophilus pectoralis) on eteläamerikkalainen varpuslintu. Sen esiintymisalue käsittää Koillis-Venezuelan, Guyanan, Surinamen, Ranskan Guayanan, Perua, Brasilian pohjois- ja keskiosia, sekä Pohjois-Bolivian. Philip Lutley Sclater kuvaili lajin holotyypin Brasilian Vila Beda de Mato Grossosta vuonna 1866.
Talasjärvi (Virrat)

| Talasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′07″N, 23°52′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Siekkisjärveen 
Järvinumero:  35.417.1.012
Mittaustietoja
Pinnankorkeus:  126,9 m  
Rantaviiva:  1,837 km  
Pinta-ala:  12,318 ha  
Saaria:  ei saaria 
 fiTalasjärvi 
Talasjärvi  on Pirkanmaalla Virroilla Siekkiskylän lähellä sijaitseva järvi.
Maantietoa

Järven pinta-ala on 12,3 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 126,9 metriä mpy.
Tuhkasapelikolibri

| Tuhkasapelikolibri |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sapelisiipikolibrit Campylopterus
Laji::  villaviscensio
Kaksiosainen nimi
 Campylopterus villaviscensio  (Bourcier, 1851) 
Katso myös
   Tuhkasapelikolibri Wikispeciesissä   Tuhkasapelikolibri Commonsissa 
Infobox OKNimi-testi OKIUCN-testi OK: 
Tuhkasapelikolibri (Campylopterus villaviscensio) on eteläamerikkalainen kiitäjälintu. Sen esiintymisalue käsittää Kolumbian eteläosan, Ecuadorin itäosan ja Perun koillisosan. Jules Bourcier kuvaili lajin holotyypin Ecuadorin Naposta vuonna 1851.
UDFy-38135539

Hubble-avaruusteleskoopin ottama kuva galaksista
UDFy-38135539 on Sulatusuunin tähdistössä sijaitseva galaksi, joka havaittiin Hubble-avaruusteleskoopin ottamasta Hubble Ultra Deep Field -satelliittikuvasta syksyllä 2010. Galaksi sijaitsee punasiirtymällä 8,55. Tämä teki siitä löytymisensä aikaan etäisimmän koskaan havaitun kohteen maailmankaikkeudessa. Ennätyksen aikaisempi haltija oli gammapurkaus GRB 090423 ja titteli siirtyi galaksille UDFj-39546284.
UDFy-38135539 on eräs kaukaisimmista ja näin ollen myös varhaisimmista tunnetuista galakseista ja sen valo on peräisin yli 13 miljardin vuoden takaa, noin 600 miljoonan vuoden ikäisestä maailmankaikkeudesta. Tämä sijoittaa UDFy-38135539:n hyvin lähelle maailmankaikkeuden reionisaation tapahtumista. Ennen reionisaatiota maailmankaikkeus ei ollut sähkömagneettiselle säteilylle läpinäkyvä, eikä sitä edeltävistä rakenteista ole siis edes periaatteessa mahdollista saada suoria havaintoja.
Supertrampin diskografia

| 0 | 1 | 2 |
| --- | --- | --- |
 Supertramp vuonna 1971
Julkaisut
| ↙Studioalbumit | 11 |  |
| ↙Livealbumit | 4 |  |
| ↙Kokoelmat | 4 |  |
| ↙Singlet | 28 |  |
| ↙Videot | 2 |  |
| ↙Musiikkivideot | 9 |  |
Brittiläisen pop rock -yhtye Supertrampin diskografia.